b'\n_START_ARTICLE_\nKrimuldas-P\xc4\x93terupes draudzes novads\n_START_PARAGRAPH_\nKrimuldas-P\xc4\x93terupes draudzes novads (v\xc4\x81cu: Kirchspiel Kremon-St. Peters Capelle) bija viens no 25 Vidzemes guber\xc5\x86as R\xc4\xabgas apri\xc5\x86\xc4\xb7a draudzes novadiem.\n_START_SECTION_\nV\xc4\x93sture\n_START_PARAGRAPH_\n\xc4\xb6izbeles jeb Kubeseles bazn\xc4\xabcu (lat\xc4\xab\xc5\x86u: Cubezele) 1205. gad\xc4\x81 pie sava pilskalna uzc\xc4\x93la Gaujas l\xc4\xabvu \xc4\xb7\xc4\x93ni\xc5\x86\xc5\xa1 Kaupo kop\xc4\x81 ar priesteri Alebrandu. Zviedru Vidzemes bazn\xc4\xabcu rev\xc4\xabzij\xc4\x81 1630. gad\xc4\x81 konstat\xc4\x93ts, ka \xc4\xb6izbeles bazn\xc4\xabca bijusi bez sp\xc4\x81r\xc4\x93m un jumta, vien\xc4\xabgi koris segts salmiem, 1643. gada rev\xc4\xabzija secin\xc4\x81ja, ka bazn\xc4\xabca ir bijusi gatava. P\xc4\x93c Liel\xc4\x81 Zieme\xc4\xbcu kara 1775. gad\xc4\x81 atkal laboja jumtu, bet 1865. gad\xc4\x81 izdar\xc4\xabja pamat\xc4\xabgu remontu. No 1902. gada l\xc4\xabdz 1905. gadam p\xc4\x93c Augusta Reinberga projekta koka tor\xc5\x86a viet\xc4\x81 tika uzcelts 46 m augsts, mas\xc4\xabvs m\xc5\xabra tornis.'